Uovereensstemmelse tilstede imellem de to Experimentatorers 

 Resultater, og Spørgsmaalet var derfor, hvilken af disse Forud- 

 sætninger der var den rigtige. Der var imidlertid Forhold, som 

 sagde mig, at Darcy's Antagelse umulig kunde være rigtig, og 

 derfor gik jeg ud fra Boileau's Forsøg og betragtede K^^^ som 

 omvendt proportional med Strømdybden, hvortil jeg følte mig 

 saameget mere berettiget, som det viste sig, at denne Antagelse 

 stemmede næsten lige saa godt med Darcy's Forsøg, som hans 

 egen. Paa dette Grundlag gik jeg nu videre med mine Under- 

 søgelser, og kom efterhaanden gjennem mange Vanskeligheder 

 til forskjellige Resultater, som i det Hele taget viste sig at 

 stemme saa godt med hvad der ved Erfaring var bekjendt, at 

 jeg ikke tænkte paa Muligheden af at Antagelsen kunde være 

 urigtig. Først senere hen, da jeg var sysselsat med en Under- 

 søgelse over Strømforholdene i Havet opstod der bestandigt nye 

 Vanskeligheder, som jeg vel efterhaanden søgte at overvinde, 

 men som mere og mere bleve uovervindelige indtil det tilsidst 

 viste sig ganske tydeligt at Beregningerne vare urigtige, da de 

 førte til Resultater, som stode i aabenbar Strid med Natur- 

 forholdene. 



Theorien maatte derfor være urigtig; men da jeg ikke kunde 

 tænke mig, at den heelt og holdent kunde være forkastelig, eftersom 

 den alt havde ført til Erkjendelsen af en Mængde Forhold, som 

 fuldkommen stemte med Erfaring, saa søgte jeg paa mange 

 Maader at komme til Erkjendelsen af, hvilken Feil jeg maatte 

 have begaaet, og da alle Forsøg mislykkedes, var jeg tilsidst 

 nær ved at opgive Haabet om at kunne løse den Opgave, hvor- 

 paa jeg alt havde anvendt saa megen Tid. Først da jeg, næsten 

 tilfældigt, faldt paa at undersøge, hvorledes Sagen vilde stille 

 sig, dersom jeg forkastede Bestemmelsen af Kq"^ efter Boileau 

 og derimod forudsatte, at Darcy's Antagelse var rigtig — uagtet 

 denne Antagelse endnu stod for mig som en Umulighed — , saa 

 viste det sig til min Overraskelse og Glæde, at dermed forsvandt 

 ikke blot alle de store Vanskeligheder, som hidtil havde op- 



